FI Euroopan unionin virallinen lehti L 310/84

EFTAn VALVONTAVIRANOMAISEN PÄÄTÖS

N:o 138/16/KOL,

annettu 28 päivänä kesäkuuta 2016,

luvan myöntämisestä Islannille poiketa Euroopan parlamentin ja neuvoston asetuksen (EY) N:o 216/2008 voimassa olevista säännöksistä, jotka koskevat lentokelpoisuustodistusten antamista maahantuoduille ilma-aluksille [2016/2013]

EFTAN VALVONTAVIRANOMAINEN, joka

ottaa huomioon ETA-sopimuksen liitteessä XIII olevassa 66n kohdassa tarkoitetun säädöksen Euroopan parlamentin ja neuvoston asetus (EY) N:o 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY (1) kumoamisesta, sellaisena kuin se on muutettuna, jäljempänä ’säädös’, sellaisena kuin se on mukautettuna ETA-sopimukseen sen pöytäkirjalla N:o 1, ja erityisesti säädöksen 14 artiklan 6 ja 7 kohdan,

ottaa huomioon EFTAn liikennekomitean 10 päivänä kesäkuuta 2016 antaman neuvoa-antavan lausunnon,

ottaa huomioon EFTAn valvontaviranomaisen, jäljempänä ’valvontaviranomainen’, 13 päivänä maaliskuuta 2013 antaman päätöksen N:o 103/13/KOL, jolla liikenneasioista vastaava kollegion jäsen valtuutetaan hyväksymään eräitä päätöksiä ja toimenpiteitä (asiakirja N:o 578349),

sekä katsoo seuraavaa:

Islanti ilmoitti valvontaviranomaiselle ja Euroopan lentoturvallisuusvirastolle 25 päivänä helmikuuta 2016 päivätyllä kirjeellä (asiakirja N:o 794710) aikovansa poiketa ETA-sopimuksen liitteessä XIII olevassa 66p kohdassa tarkoitetun säädöksen (komission asetus (EU) N:o 748/2012 (2), annettu 3 päivänä elokuuta 2012, ilma-alusten ja niihin liittyvien tuotteiden, osien ja laitteiden lentokelpoisuus- ja ympäristösertifiointia sekä suunnittelu- ja tuotanto-organisaatioiden sertifiointia koskevista täytäntöönpanosäännöistä, sellaisena kuin se on muutettuna), sellaisena kuin se on mukautettuna ETA-sopimukseen sen pöytäkirjalla N:o 1, liitteessä I (osa 21) olevan 21.A.174 kohdan b alakohdan 3 alakohdan ii alakohdasta.

Asetuksen (EU) N:o 748/2012 liitteessä I (osa 21) olevan 21.A.174 kohdan b alakohdan 3 alakohdan ii alakohdan mukaisesti jokaisen kolmannesta maasta tuodun ilma-aluksen lentokelpoisuustodistusta koskevan hakemuksen on sisällettävä sen valtion, jossa ilma-alus on tai on ollut rekisteröity, toimivaltaisen viranomaisen antama selvitys sen rekisterissä olevan ilma-aluksen lentokelpoisuustilasta luovutusajankohtana. Joissain tapauksissa tällaista selvitystä ei kuitenkaan ole käytettävissä eikä sellaista voida saada. Islanti aikoo siis luopua tällaista selvitystä koskevasta vaatimuksesta.

Euroopan komissio antoi 6 päivänä helmikuuta 2014 päätöksen, jolla Ruotsille annettiin lupa poiketa asetuksen (EU) N:o 748/2012 liitteessä I (osa 21) olevan 21.A.174 kohdan b alakohdan 3 alakohdan ii alakohdasta sekä luopua tällaista selvitystä koskevasta vaatimuksesta (3).

Kyseinen poikkeus on voimassa siihen asti, kun kysymys ratkaistaan sääntelytehtävän RMT.0020 osana, joka koskee asetuksen (EU) N:o 748/2012 liitteessä I (osa 21) olevan alaluvun H (Lentokelpoisuustodistukset ja rajoitetut lentokelpoisuustodistukset) muuttamista, ja säännöt on hyväksytty ja niitä aletaan soveltaa.

Sääntelytehtävä RMT.0020 on nyt yhdistetty sääntelytehtävään RMT.0278 (Ilma-aluksen maahantuonti toisesta sääntelyjärjestelmästä, sekä osassa 21 olevan H alaluvun tarkistus), ja Euroopan lentoturvallisuusvirasto hyväksyy piakkoin ehdotettua sääntelytehtävää koskevan ilmoituksen.

Valvontaviranomainen katsoo edellä esitetyn perusteella, että Islannin ilmoittama poikkeus täyttää säädöksen 14 artiklan 6 ja 7 kohdan vaatimukset.

Tässä päätöksessä säädetyt toimenpiteet ovat EFTAn liikennekomitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Islanti voi poiketa ETA-sopimuksen liitteessä XIII olevassa 66p kohdassa tarkoitetun säädöksen (komission asetus (EU) N:o 748/2012, annettu 3 päivänä elokuuta 2012, ilma-alusten ja niihin liittyvien tuotteiden, osien ja laitteiden lentokelpoisuus- ja ympäristösertifiointia sekä suunnittelu- ja tuotanto-organisaatioiden sertifiointia koskevista täytäntöönpanosäännöistä, sellaisena kuin se on muutettuna), sellaisena kuin se on mukautettuna ETA-sopimukseen sen pöytäkirjalla N:o 1, liitteessä I (osa 21) olevan 21.A.174 kohdan b alakohdan 3 alakohdan ii alakohdasta ja hyväksyä kolmannesta maasta tuodun ilma-aluksen lentokelpoisuustodistusta koskevan hakemuksen ilman sen valtion, jossa ilma-alus on tai on ollut rekisteröity, toimivaltaisen viranomaisen antamaa selvitystä sen rekisterissä olevan ilma-aluksen lentokelpoisuustilasta luovutusajankohtana.

Tämä poikkeus on voimassa siihen asti, kun kysymys ratkaistaan sääntelytehtävän RMT.0278 osana, joka koskee asetuksen (EU) N:o 748/2012 liitteessä I (osa 21) olevan alaluvun H (Lentokelpoisuustodistukset ja rajoitetut lentokelpoisuustodistukset) muuttamista, ja säännöt on hyväksytty ja niitä aletaan soveltaa EFTA-valtioihin.

2 artikla

Kaikki EFTA-valtiot ovat oikeutettuja soveltamaan 1 artiklassa tarkoitettuja toimenpiteitä edellyttäen, että tämän päätöksen liitteessä mainittuja edellytyksiä noudatetaan ja että toimenpiteistä ilmoitetaan säädöksen 14 artiklan 6 kohdan mukaisesti.

3 artikla

Tämä päätös on osoitettu Islannille. Se on todistusvoimainen englannin kielellä.

4 artikla

Tämä päätös annetaan tiedoksi Islannille, Norjalle ja Liechtensteinille.

Tehty Brysselissä 28 päivänä kesäkuuta 2016. EFTAn valvontaviranomaisen puolesta Helga JÓNSDÓTTIR Kollegion jäsen Carsten ZATSCHLER Johtaja

(1) EUVL L 79, 19.3.2008, s. 1.

(2) EUVL L 224, 21.8.2012, s. 1.

(3) Komission päätös 2014/69/EU, annettu 6 päivänä helmikuuta 2014, luvan antamisesta Ruotsille ja Yhdistyneelle kuningaskunnalle poiketa Euroopan parlamentin ja neuvoston asetuksen (EY) N:o 216/2008 14 artiklan 6 kohdan nojalla tietyistä yhteisistä lentoturvallisuussäännöistä (EUVL L 39, 8.2.2014, s. 60), liite VI.